Na temelju članka 54. stavka 1. Zakona o ustanovama („Narodne novine“, br. NN 76/93, 29/97, 47/99, 35/08, 127/19, 151/22), članka 8. Odluke o osnivanju javne ustanove Regionalni koordinator razvoja Požeško-slavonske županije („Požeško-slavonski službeni glasnik“, br. 02/18) i Odluke o izmjeni Odluke o osnivanju javne ustanove Regionalni koordinator razvoja Požeško-slavonske županije („Požeško-slavonski službeni glasnik“, 05/24), Upravno vijeće javne ustanove Regionalni koordinator razvoja Požeško-slavonske županije na 23. sjednici održanoj dana 22. travnja 2024. godine, donijelo je

**I.**

**IZMJENE STATUTA JAVNE USTANOVE**

**REGIONALNI KOORDINATOR RAZVOJA**

**POŽEŠKO-SLAVONSKE ŽUPANIJE**

**Članak 1.**

 Ovom Izmjenom Statuta javne ustanove mijenja se Statut Javne ustanove Regionalni koordinator razvoja Požeško-slavonske županije (KLASA: 012-03/18-01/1, URBROJ: 2177/1-09-01-18-1 od 17. svibnja 2018.) (dalje u tekstu: Statut).

**Članak 2.**

Mijenja se naziv Statuta, tako da novi naziv glasi: „STATUT javne ustanove PANORA – Razvojna agencija Požeško-slavonske županije“.

**Članak 3.**

Članak 1. stavak 1. mijenja se i glasi:

„Statutom javne ustanove PANORA – Razvojna agencija Požeško-slavonske županije (dalje u tekstu: Statut) se uređuju naziv, sjedište, djelatnost, pečat i znak, pravni položaj, unutarnje ustrojstvo, način odlučivanja, tijela i djelokrug njihova rada, imovina i način financiranja, opći akti, javnost rada, poslovna tajna te druga pitanja od značenja za obavljanje djelatnosti i poslovanje javne ustanove PANORA – Razvojna agencija Požeško-slavonske županije (dalje u tekstu: Ustanova).“

**Članak 4.**

Članak 3. mijenja se i glasi:

„Ustanova obavlja djelatnost za koju je osnovana kao javna ustanova, posluje i sudjeluje u pravnom prometu pod nazivom: PANORA – Razvojna agencija Požeško-slavonske županije.

Skraćeni naziv javne ustanove glasi: Razvojna agencija PANORA.“

**Članak 5.**

Članak 4. stavak 1. mijenja se i glasi:

„Sjedište Ustanove je u Požegi, Republike Hrvatske 1B.“

**Članak 6.**

Članak 6. stavci 1. i 2. mijenjaju se i glase:

„Ustanova ima pečat kojeg koristi u okviru javnih ovlasti, promjera 38 mm s nazivom i sjedištem u koncentričnim krugovima oko grba Republike Hrvatske, koji se nalazi u sredini pečata. Naziv je „Republika Hrvatska; PANORA – Razvojna agencija Požeško-slavonske županije“ s tim da je "Republika Hrvatska" ispisan većim slovima od teksta ostalog sadržaja pečata; a sjedište je „Požega“. Pečat ima redni broj koji se stavlja iznad grba Republike Hrvatske.

Ustanova ima i jedan pečat kojeg koristi u pravnom prometu, pravokutnog oblika dimenzija 45x24mm, u kojemu stoji naziv („PANORA – Razvojna agencija Požeško-slavonske županije“) i sjedište („Požega“) Ustanove.“

**Članak 7.**

 U članku 13. stavku 1. točki 3. riječi „200.000,00 i više kuna“, zamjenjuju se riječima „26.540,00 i više eura.“

U članku 13. stavku 1. točki 10. riječi „70.000,00 do 200.000,00 kuna“, zamjenjuju se riječima „10.000,00 do 26.540,00 eura.“

**Članak 8.**

U članku 15. stavku 6. riječi „70.000,00 kuna“, zamjenjuju se riječima „10.000,00 eura“.

**Članak 9.**

Ova Izmjena statuta stupa na snagu danom dobivanja suglasnosti od Osnivača, a objavit će se u „Požeško-slavonskom službenom glasniku“.

KLASA: 012-03/18-01/01

URBROJ: 2177-1-14-01-24-2

Požega, 22. travnja 2024.

 PREDSJEDNICA:

\_\_\_\_\_\_\_\_\_\_\_\_\_\_\_\_\_\_\_\_\_\_

 mr.sc. Sunčica Bajić